Jean-Pierre Kutwa

**Jean-Pierre Kutwa** (født 22. desember 1945 i Blockhauss i Abidjan i Elfenbenskysten) er en ivoriansk kardinal og katolsk erkebiskop av Abidjan.
## Liv og virke
### Bakgrunn
Noen dager før jul 1970, i en alder av tjuefem år, ble han ordinert til diakon for erkebispedømmet Abidjan av erkebiskop Bernard Yago.
### Prest
Han ble ordinert til prest den 11. juli 1971. I 1985 tok han sin doktorgrad i bibelsk teologi ved Det pavelige universitet Urbaniana i Roma.
### Erkebiskop av Garoua
Etter tretti år som prest i den ivorianske hovedstaden ble Kutwa utnevnt til erkebiskop av Gagnoa av pave Johannes Paul II den 15. mai 2001. Han ble ordinert til biskop av erkebiskopen av Abidjan, kardinal Bernard Agré, den 16. september samme år; medkonsekratorer var biskopen av Yopougon, Laurent Akran Mandjo, og biskopen av San Pedro-en-Côte d'Ivoire, Barthélémy Djabla.

### Erkebiskop av Abidjan
Den 2. mai 2006 utnevnte pave Benedikt XVI ham til erkebiskop av Abidjan. Den 18. juni 2006 overtok han ledelsen av erkebispedømmet i Abidjan, og 29. juni 2006 tok Benedikt XVI imot ham i Peterskirken for å presentere ham hans pallium, symbolet på metropolitanerkebiskopembede. 

Etter volden i Elfenbenskysten som fulgte valget i november 2010 og ble avsluttet i april 2011, ba han om forsoning: *«Ja, Elfenbenskysten må være et land med vennskap og brorskap, fra nord eller fra sør, svart eller hvit, herfra eller andre steder.»*  I januar 2012 bad han på vegne av Det nasjonale forum av religiøse grupper president Alassane Ouattara, en muslim, om å løslate politiske fanger, tilhengere av hans beseirede rival for presidentskapet, for å lette prosessen med nasjonal forsoning.

Kutwa var visepresident for Den vestafrikanske bispekonferanse.

### Kardinal
I det høytidelige konsistorium den 22. februar 2014 kreerte pave Frans ham til kardinalprest til titulærkirken *[[Sant'Emerenziana a Tor Fiorenza]]*. Overtakelsen av titulærkirken fant ikke sted før tre år senere, den 26. februar 2017.

Han engasjerte seg mot den langvarige borgerkrigen i landet og ba om konsekvent avvæpning av tidligere borgerkrigsstridende.

I 2018 ble presten Anderson Sylvain Kouamé Abé arrestert for å ha voldtatt en ung kvinne. Kardinal Jean-Pierre Kutwa suspenderte presten fra hans funksjoner. I 2020 suspenderte Jean-Pierre Kutwa også *Sacerdote royal*-gruppen ledet av Do Oulai Francklin Delaneaux, kjent som Abraham Marie Pio.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1777
* Kardinal Pietro Francesco Galleffi (1770-1837) *1819
* Kardinal Filippo de Angelis (1792-1877) *1826
* Kardinal Amilcare Malagola (1840-1895) *1876
* Kardinal Giovanni Tacci Porcelli (1840-1895) *1876
*Pave Johannes XXIII (1881-1963) *1924
*Kardinal Bernard Yago (1916-1997) *1960
*Kardinal Bernard Agré (1926-2014) *1968
*Kardinal *Jean-Pierre Kutwa* (1945- ) *2001

## Referanser